**LĒMUMS**

Liepājā

|  |  |
| --- | --- |
| 2023. gada 24. augustā | Nr.296/9  (prot. Nr.9, 32.§) |

Par zemesgabala Lielā ielā 18

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 7., 8. un 137. punktu, izskatot SIA “Reitan Convenience Latvia” 2023. gada 20. jūnija vēstuli Nr.125 “Par zemes nomas līguma pagarinājumu”, zemes nomas pārjaunojuma līgumu, kas 2014. gada 16. maijā noslēgts starp Liepājas pilsētas pašvaldību un sabiedrību ar ierobežotu atbildību “NARVESEN BALTIJA”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 7. augusta priekšlikumu (sēdes protokols Nr.13) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Pagarināt 2014. gada 16. maijā noslēgto zemes nomas pārjaunojuma līgumu ar SIA “Reitan Convenience Latvia” (iepriekš sabiedrība ar ierobežotu atbildību “NARVESEN BALTIJA”), reģistrācijas Nr.40003365783; juridiskā adrese: Satekles iela 2B, Rīga, par zemesgabala Liepājā Lielā ielā 18 (kadastra Nr.1700 032 0245) daļas 35 kv.m platībā nomu sabiedrības īpašumā esošā ēku (būvju) nekustamā īpašuma – preses kioska (kadastra apzīmējums 1700 032 0245 002) – uzturēšanai un apsaimniekošanai uz laiku līdz 2028. gada 15. augustam, ieskaitot nomas līguma termiņā faktiskās nomas attiecības par laika posmu no 2023. gada 16. augusta līdz vienošanās par līguma termiņa pagarināšanu spēkā stāšanās dienai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas pārjaunojuma līgumā.

3. Gadījumā, ja SIA “Reitan Convenience Latvia” vainas dēļ grozījumi 2014. gada 16. maijā noslēgtajā zemes nomas pārjaunojuma līgumā par zemesgabala Lielā ielā 18 daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |